stanford-oval/wikipedia huggingface dataset:
EPICA

EPICA- ja Vostok-tietueista on saatu tietoa lämpötiloissa ja jäätikköjen tilavuuksissa 450 000 vuoden aikana tapahtuneista muutoksista. Nykyhetki on kuvaajan vasemmassa laidassa.
EPICA (lyhenne sanoista European Project for Ice Coring in Antarctica) on monikansallinen eurooppalainen jääkairausprojekti Antarktiksella. Sen päätavoite on dokumentoida antarktisesta jäästä saatavaa ilmastollista tietoa kairaamalla ja analysoimalla kahta jääkairausnäytettä ja vertaamalla niitä Grönlannista otettuihin näytteisiin (GRIP ja GISP). Näytteistä saadaan tietoa ilmastoherkkyydestä ja viime jääkaudella tapahtuneista äkillisistä muutoksista ilmastossa.
Vuonna 2008 hanke sai tutkimuksistaan Descartes -palkinnon.
Aiheesta muualla

Projektin esittely Euroopan tiedesäätiön sivuilla (Arkistoitu – Internet Archive)
Eero Korte

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 20. syyskuuta 1987 (ikä 37)
Syntymäpaikka: Orimattila, Suomi
Pelipaikka: keskikenttäpelaaja
Pituus: 179 cm
Junioriseurat
1999–2005: Reipas
Seurat
| Vuodet | Seura | O | (M) |
| 2004–2010 | FC Lahti | 120 | (8) |
| 2011–2013 | JJK | 40 | (3) |
| 2014 | FC Lahti | 20 | (1) |
| 2015–2016 | Ilves | 26 | (2) |
| Yhteensä | Yhteensä | 206 | (14) |
Maajoukkue
| 2002 | Suomi U15 | 2 | (0) |
| 2003 | Suomi U16 | 7 | (0) |
| 2004 | Suomi U17 | 6 | (1) |
| 2004–2005 | Suomi U18 | 6 | (0) |
| 2006 | Suomi U19 | 3 | (0) |
| 2009 | Suomi U21 | 1 | (0) |
 Seurajoukkueuran tilastot kattavat vain kansalliset sarjat, päivitetty 30. heinäkuuta 2020.
Eero Korte (s. 20. syyskuuta 1987 Orimattila) on suomalainen jalkapalloilija, joka pelasi kausina 2004–2016 Veikkausliigassa ja edusti FC Lahtea, JJK Jyväskylää sekä Tampereen Ilvestä. Hän oli pelipaikaltaan keskikenttäpelaaja.
Hänen kasvattajaseuransa on Lahden Reipas, jossa hän pelasi kaikki juniorivuotensa. Korte nostettiin FC Lahden rinkiin ja pelasi ensimmäisen liigaottelunsa kaudella 2004, vain 16 vuoden iässä. Ensimmäinen liigamaali näki päivänvalonsa vuonna 2005. Johtuen useista loukkaantumisista hän nousi merkittävään rooliin joukkueessaan vasta kaudella 2006 pelaten valtaosassa sarjaotteluita. Vuonna 2008 Korte oli jo yksi tärkeimpiä tekijöitä, kun FC Lahti sijoittui sarjassa kolmanneksi ja saavutti historiansa ensimmäisen Veikkausliiga-mitalin.
Korte siirtyi JJK Jyväskylään kaudeksi 2011 FC Lahden pudottua Ykköseen.
Korte on käynyt useasti Euroopassa harjoitusleireillä, ollen muun muassa ollut Ajaxin, Chelsean ja Fiorentinan testattavana. Korte on pelannut myös useita otteluita Suomen alle 17- ja 19-vuotiaiden maajoukkueissa. Lokakuussa 2007 Korte kutsuttiin Suomen alle 23-vuotiaiden maajoukkueeseen, joka kohtasi Vietnamin Hanoissa pelattavassa Agribank Cupissa Vietnamin, Zimbabwen ja Uzbekistanin alle 23-vuotiaiden maajoukkueet.
Dimítris Lyákos

| Dimítris Lyákos> Δημήτρης Λυάκος |
| --- | --- |

Henkilötiedot
Syntynyt: Ateena
Kansalaisuus:  Kreikka
Ammatti:  kirjailija
Kirjailija
Esikoisteos:  Z213: Exit
Aiheesta muualla
www.lyacos.net
Löydä lisää kirjailijoitaKirjallisuuden teemasivulta
Dimítris Lyákos (kreik. Δημήτρης Λυάκος, kansainvälisesti usein Dimitris Lyacos, s. 1966) on kreikkalainen kirjailija. Hän on kirjoittanut Poena Damni -trilogian. Hänen kirjallinen työnsä kuuluu uuden vuosituhannen avantgarde-kirjallisuuden eturintamaan.
Teokset

Z213: Exit, 2009, 2016
With the People from the Bridge, 2014, 2018
The First Death, 1996, 2017
Aiheesta muualla

Lyákoksen www-sivusto (englanniksi)
EPIC Racing

Mario Romancini ajaa Epsilon Euskadin autoa Silverstonen radalla World Series by Renault kaudella 2008.
EPIC Racing (aiemmin tunnettu nimellä Epsilon Euskadi) on espanjalainen pikkuformulatalli, joka perustettiin vuonna 1999. Tallin päämaja sijaitsee Azkoitiassa. Tallipäällikkönä toimii Joan Villadelprat.
Talli kilpailee nykyään World Series by Renault ja Eurocup Formula Renault -sarjoissa. Talli voitti Formula Renault 3.5 -sarjan mestaruuden vuonna 2005 kuljettajanaan Robert Kubica. Vuonna 2006 talli voitti Italian Formula Renault -talvisarjan mestaruuden Jaime Alguersuarin voimin. Seuraavana vuonna talli voitti Eurocup Formula Renault -sarjan mestaruuden Brendon Hartleyn ollessa tallin kuljettajana. Vuonna 2008 talli osallistui Le Mansin 24 tunnin ajoon ollen luokkansa 17:s. Vuonna 2009 talli voitti sekä Eurocup Formula Renault ja Formula Renault West European Cup -sarjan mestaruuden Albert Costan voimin.
Talli haki paikkaa Formula 1-sarjasta kaudelle 2010 ja uudelleen 2011, mutta ei saanut paikkaa kummallakaan kerralla. Vuonna 2011 talli uudelleennimettiin EPIC Racingiksi.
World Series by Renault -tilastoja

| Vuosi | Auto | Kuljettajat | Kilpailut | Voitot | Paalupaikat | Nopeimmat kierrokset | Pisteet | Sijoitus | Sijoitus |
| --- | --- | --- | --- | --- | --- | --- | --- | --- | --- |
| 2005 | Dallara T02-Renault |  Félix Porteiro | 17 | 3 | 4 | 1 | 77 | 5. | 1. |
| 2005 | Dallara T02-Renault |  Robert Kubica | 17 | 4 | 2 | 1 | 154 | 1. | 1. |
| 2006 | Dallara T02-Renault |  Steven Kane | 17 | 0 | 0 | 1 | 15 | 20. | 10. |
| 2006 | Dallara T02-Renault |  Davide Valsecchi | 17 | 0 | 1 | 0 | 43 | 10. | 10. |
| 2007 | Dallara T02-Renault |  Filipe Albuquerque | 17 | 1 | 0 | 1 | 81 | 4. | 4. |
| 2007 | Dallara T02-Renault |  Davide Valsecchi | 17 | 1 | 0 | 0 | 37 | 16. | 4. |
| 2008 | Dallara T08-Renault |  Alexandre Marsoin | 17 | 0 | 0 | 0 | 19 | 19. | 10. |
| 2008 | Dallara T08-Renault |  Filipe Albuquerque | 4 | 0 | 0 | 0 | 12 | 21. | 10. |
| 2008 | Dallara T08-Renault |  Mario Romancini | 13 | 0 | 0 | 0 | 3 | 29. | 10. |
| 2009 | Dallara T08-Renault |  Adrián Vallés | 8 | 0 | 1 | 0 | 19 | 17. | 8. |
| 2009 | Dallara T08-Renault |  Dani Clos | 4 | 0 | 0 | 0 | 5 | 25. | 8. |
| 2009 | Dallara T08-Renault |  Keisuke Kunimoto | 4 | 0 | 0 | 0 | 0 | NC | 8. |
| 2009 | Dallara T08-Renault |  Chris van der Drift | 17 | 0 | 0 | 0 | 41 | 11. | 8. |

Käännös suomeksi
Diplomatarium Fennicum

Diplomatarium Fennicum on Suomen keskiaikaa koskevien asiakirjojen verkkopalvelu. Kansallisarkiston kehittämä järjestelmä perustuu Reinhold Hausenin teokseen Finlands medeltidsurkunder I–VIII (1910–1935), mutta tietoja on täydennetty uudemmilla tutkimuksilla ja linkeillä digitoituihin alkuperäisiin asiakirjoihin.
Aiheesta muualla

Diplomatarium Fennicum
Per Niklas Mathesius

Per Niklas Mathesius (22. maaliskuuta 1711 Pyhäjoki – 23. marraskuuta 1772 Pyhäjoki) oli suomalainen pappi ja poliitikko.
Tausta

Mathesius syntyi Pyhäjoen kirkkoherra Nils Mathesiuksen ja Anna Portinan perheeseen, Mathesiuksen pappissukuun. Hänen veljiään olivat poliitikko Johan Mathesius sekä pappi ja kirjailija Georg Mathesius.
Ura

Mathesius opiskeli Uppsalassa vuodesta 1724, josta hän siirtyi Turkuun 1727, mutta palasi sittemmin Uppsalaan. Hän valmistui maisteriksi 1734, ja hänen lopputyönsä käsitteli Pohjanmaata. Hänet vihittiin papiksi 1735 ja vuonna 1743 hänet nimitettiin isänsä seuraajaksi Pyhäjoen kirkkoherraksi. Vuonna 1763 hänet nimitettiin lääninrovastiksi.
Hän osallistui piirinsä papiston edustajana valtiopäiville vuosina 1756, 1760 ja 1765, joilla hän tuli tunnetuksi myssypuolueen eräänä näkyvimmistä esitaistelijoista. Hän kritisoi vaikutusvaltaista pankkitoimikuntaa ja vastusti valtiokonttorin kireimpiä aloitteita. Mathesius tuki puoluetoverinsa Anders Chydeniuksen ilmaisunvapautta edistävää politiikkaa ja yleensäkin Chydeniusta tähän kohdistuneen vastustuksen aikana.
Mathesius avioitui Brita Kiemmerin kanssa vuonna 1735.
Eesti Noortekoondis

Eesti Noortekoondis eli Viron nuorten jääkiekkomaajoukkue, pelaa Viron pääsarjassa Meistriliigassa.
Einhorn

Einhorn on seuraavien tunnettujen henkilöiden sukunimi:
Alfred Einhorn (1856–1917), saksalainen kemisti
David Einhorn (1809–1879), rabbi
Ira Einhorn (1940–2020), yhdysvaltalainen murhaaja, aiemmin ympäristöaktivisti ja pasifisti
Lena Einhorn (s. 1954), ruotsalainen kirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Eini Vesaniemi

Eini Vesaniemi (s. 26. huhtikuuta 1995) on suomalainen jalkapalloilija, pelipaikaltaan puolustaja tai keskikenttäpelaaja. Hän on edustanut Liigassa Tampereen Ilvestä kausina 2015–2018 ja 2020–2021. Hän on pelannut Liigassa kaikkiaan 119 ottelua ja tehnyt niissä kahdeksan maalia.
Vesaniemi on edustanut Futsal-liigassa ilves FS:ää.
Don-Zheni Ekoebve

Don-Zheni Ekoebve (s. 8. syyskuuta 1992) on suomalais-venäläinen pikajuoksija. Hän edustaa HIFK-Friidrottia ja hänen valmentajinaan toimivat Anatoli Mihailov ja Margarita Mihailova.
Kalevan kisoista Ekoebve on saavuttanut pronssia 400 metrin aitajuoksusta vuonna 2016. Viestijuoksun SM-kilpailuissa hän on ollut mukana saavuttamassa 4 x 100 metrin viestijuoksusta kultaa vuonna 2012 sekä 4 x 400 metrin viestijuoksusta kultaa 2014 ja 2018 sekä hopeaa 2016. Sisäratojen SM-kilpailuista Ekoebve on saavuttanut pronssia 300 metrin aitajuoksussa 2019. 4 × 200 metrin viestissä hän on saanut kultaa vuonna 2018 ja hopeaa 2017, 4 × 300 metrin viestijuoksussa kultaa vuonna 2012 sekä 4 × 337 metrin viestissä pronssia 2019.
Ekoebve karsiutui 400 metrin aitajuoksun alkuerissä Tampereen alle 23-vuotiaiden EM-kilpailuissa 2013.
Venäläissyntyinen Ekoebve on ollut Suomen kansalainen maaliskuusta 2013 lähtien.
ESPN America

| ESPN America |
| --- | --- |

Lähetykset alkoivat:  5. joulukuuta 2002 (ESPN America 1.2.2009)
Omistaja:  ESPN Inc.
Tunnuslause:  American for Sports
Maa:  Eurooppa
Näkyvyysalue:  Koko Eurooppa
Pääkonttori:  Lontoo, Englanti
Aiemmin:  NASN (North American Sports Network, 31.1.2009 asti)
Saatavuus
Satelliitti
Canal Digital:  Kanava 63
Sky Digital:  Kanava 417
Kaapeliverkko
Welho:  Kanava 223
Aina:  Kanava 122
TTV:  Kanava 122
IPTV (ADSL)
Maxinetti:  ?
Infobox OKNimi-testi OK: 
ESPN America (helmikuuhun 2009 asti North American Sports Network eli NASN) on ainoa täysin pohjoisamerikkalaiseen urheiluun keskittynyt kanava Euroopassa. Kanavan omistaa ESPN Inc., ja se lähettää ohjelmaa 24 tuntia vuorokaudessa, seitsemänä päivänä viikossa. Joitakin ESPN American ja ESPN:n ohjelmia näytetään myös Canal+-kanavilla.
Lajeja ja ohjelmia ESPN Americalla

Major League Baseball (MLB)
National Football League (NFL)
Canadian Football League (CFL)
National Hockey League (NHL)
Yliopistokoripalloa (NCAA)
Autourheilua (NASCAR Now)
Pardon the Interruption
Around the Horn
The Sports Reporters
Baseball Tonight
College GameDay
EPC

EPC (Electronic Product Code), eli sähköinen tuotekoodi. Kansainvälisessä käytössä oleva koodi on tallennettu sähköisesti RFID-tunnisteeseen. EPC on 64- tai 96-bittinen koodi, joka on jaettu numerosarjoihin jotka sisältävät tietoa kuten valmistajan ja tuotteen tyypin. Suurin ero vanhan tuotekoodin UPC:n ja EPC:n välillä on se lisätieto mikä voidaan mahduttaa EPC-numeron suurempaan merkkimäärään. Jokainen EPC-numero on yksilöllinen, jolloin jokainen tuote tuoteryhmän sisällä on yksilöity, toisin kuin UPC-numerossa, jotka yleensä yksilöivät yksittäisten tuotteiden sijasta kokonaisia tuoteryhmiä.
EPC-numero sisältää seuraavat asiat:
Alkutunniste, mikä määrittää pituuden, tyypin, rakenteen, version ja EPC-sukupolven
Hallinnointinumero, mikä määrittää yhtiön tai yhtiömuodon
Objektiluokka, mikä määrittää SKU:n (stock keeping unit)
Sarjanumero, mikä on tietty ilmentymä objektiluokassaan
EPC järjestelmän loi Auto-ID Center Massachusettsin teknillisessä korkeakoulussa. Nyt järjestelmää hallinnoi EPCglobal, joka on EAN Internationalin ja UCC:n (Uniform Code Council) yhteishanke.
EPCglobal Network

EPCglobal Network on joukko teknologisia ratkaisuja, jotka mahdollistavat tuotteen välittömän ja automaattisen tunnistamisen, sekä tietojen jakamisen logistiikkaketjussa.
EPCglobal verkko käyttää radiotaajuuksien etätunnistamista (RFID) mahdollistaakseen tiedon tarkemman seuraamisen logistiikkaketjussa. Verkko koostuu viidestä keskeisestä elementistä: sähköinen tuotekoodi (EPC), ID systeemistä (RFID-tunnisteet ja -lukijat), Objektien nimipalvelusta, Physical Markup Language (PML) ja Savant.
EPC-numero on suunniteltu yksilöimään tietty tuote logistiikkaketjussa. EPC-numero sijaitsee tuotteessa esimerkiksi tarrassa, joka koostuu mikrosirusta ja antennista, muodostaen RFID-tunnisteen. Tunniste kommunikoi RFID-lukijan kanssa. Lukija välittää EPC-numeron järjestelmälle, josta käytetään nimitystä Objekti nimipalvelin. Nimipalvelin kertoo tietojärjestelmälle, mistä löytää tietoa kyseisestä tuotteesta.
Physical Markup Language (PML), on ohjelmointikieli, jota käytetään määrittämään tietoa EPCglobal Networkin fyysisissä objekteissa.
Savant on ohjelmisto, joka toimii EPCglobal Networkin keskusjärjestelmänä. Savant hallinnoi ja siirtää tietoa siten, että se ei ylikuormita olemassa olevia yhtiöllisiä ja julkisiaverkkoja.
Aiheesta muualla

EPCglobal Homepage (Arkistoitu – Internet Archive)
Auto-ID Labs (Arkistoitu – Internet Archive) – Entinen Auto-ID Center
Dustin Penner

| Dustin Penner |
| --- | --- |

Henkilötiedot
Syntynyt: 28. syyskuuta 1982 (ikä 42) Winkler, Manitoba, Kanada
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  vasen
Pituus:  193 cm
Paino:  109 kg
Pelinumero:  25
Pelaajaura
Pääsarjaura:  2005–2014
Aik. seurat:  Edmonton Oilers Los Angeles Kings   Anaheim Ducks   Washington Capitals
NHL-varaus:  ei varausta
| Stanley Cup  |
| --- | --- | --- |
|  | Anaheim Ducks | 2007  |
|  | Los Angeles Kings | 2012  |
Dustin Penner (s. 28. syyskuuta 1982 Winkler, Manitoba, Kanada) on uransa lopettanut kanadalainen jääkiekkoilija. Pennerin pelipaikka oli hyökkääjä.
Ura

Penner, jota ei koskaan varattu NHL:ään, pääsi pelaamaan Mighty Ducks of Anaheimissa 19 runkosarjan ottelua kaudella 2005–2006. Pelit sujuivat hyvin ja tehopisteitä kertyi tulokkaalle seitsemän. Pudotuspeleissä hän oli yksi Ducksin tehokkaimpia hyökkääjiä, mutta joukkue putosi jatkosta konferenssifinaalissa. Kausi 2006–2007 oli Pennerin läpimurtokausi. Hän oli Ducksin toiseksi paras maalintekijä 29 osumallaan. Hän pelasi kaikki runkosarjan 82 ottelua. Kauden päätteeksi Penner pääsi juhlimaan Stanley Cup -mestaruutta.
Penner siirtyi Edmonton Oilersiin viiden vuoden sopimuksella elokuussa 2007. Hän pelasi seurassa kolmen täyden kauden ajan ja suurimman osan neljännestä. Hän oli kausina 2007–2008 ja 2009–2010 Oilersin paras maalintekijä.
Helmikuussa 2011, kesken kauden 2010–2011, Penner siirtyi NHL:n siirtotakarajapäivänä Los Angeles Kingsiin. Oilers sai vaihdossa puolustaja Colten Teubertin ja kaksi varausvuoroa. Los Angelesissa Penner voitti toisen Stanley Cupinsa vuonna 2012. Kaudeksi 2013–2014 Penner siirtyi Anaheim Ducksiin.
Aiheesta muualla

Penner Edmonton Oilersin sivustolla (Arkistoitu – Internet Archive)
Dropped B

Dropped B (suom. 'pudotettu H') on sama kitaraviritys kuin Dropped D ja Dropped C, mutta se on alennettu Dropped C:stä puolisävelaskeleella. Dropped B -vireessä kielten vire on järjestyksessä: H-F♯-H-E-G♯-C♯' tai H-G♭-H-E-A♭-D♭.
Virettä käyttää paljon esimerkiksi Slipknot ja the Chariot.
Papa Dee

| David Christopher Daniel Wahlgren |
| --- | --- |
 Papa Dee Tukholmassa 2. kesäkuuta 2008.
Henkilötiedot
Syntynyt: 13. heinäkuuta 1966 (ikä 58) Göteborg, Ruotsi
Ammatti:  muusikko, laulaja-lauluntekijä
Muusikko
Taiteilijanimi:  Papa Dee
Laulukielet:  englanti
Aktiivisena:  1998–
Tyylilajit:  hip hop, ragga, dancehall
Yhtyeet:  Stonefunkers
  [ Muokkaa Wikidatassa ] [ ohje ]  
David Christopher Daniel Wahlgren (s. 13. heinäkuuta 1966 Göteborg, Ruotsi), tunnetaan paremmin taiteilijanimellään Papa Dee, on ruotsalainen rap/ragga/dancehall -artisti.
Alku

Papa Dee syntyi Göteborgiin, 13. heinäkuuta vuonna 1966. Hänen äitinsä oli ruotsalainen ja isänsä ghanalainen. Isä kuitenkin jätti perheen Papa Deen ollessa vielä pieni.
Ura

Papa Dee tuli suuren yleisön tietoisuuteen "Funky Raggamuffin/Let the Music Play" -kappaleellaan. Myöhemmin hän liittyi Stonefunkers -nimiseen soul/hip hop -ryhmään. Vuonna 1990 julkaistiin Papa Deen ensimmäinen sooloalbumi Lettin' Off Steam. Albumi oli tyyliltään hip hopia ja dancehallia. Hänen seuraava sooloalbuminsa One Step Ahead oli puolestaan soul ja reggae vaikutteista rappia. Tähän asti Papa Dee on julkaissut yhdeksän sooloalbumia.
Yksityiselämä

14. syyskuuta 2008 Papa Deetä epäiltiin vaimonsa pahoinpitelystä ja sen seurauksena hänet pidätettiin. 20. lokakuuta alioikeus tuomitsi Deen sakkohin, vaikka hänen vaimonsa kiisti pahoinpitelyn.
Diskografia > Sooloalbumit

Lettin' Off Steam (1990)
One Step Ahead (1993)
Original Master (1994)
The Journey (1996)
Island Rock (1998)
The Man Who Couldn't Say No (2001)
Live It Up! (2004)
A Little Way Different (2008)
Fall From Grace (2012)
Diskografia > Singlet

Let the Music Play / Funky Raggamuffin (1988)
Microphone Poet (Rob'n'Razin kanssa) (1989)
Ain't No Stoppin' Us Now (1990)
Lettin' Off Steam (1990)
Beautiful Woman (Love Supreme) (1990)
Take it Easy (1991)
Ain't No Substitute (1992)
Runaround Girl (1993)
Mr. Taxidriver (1993)
I'd Rather Be With You (1994)
Jungle Sound Clash (1994)
The First Cut is the Deepest (1995)
The Journey (1996)
The Tide is High (1996)
Feeding You Lies (1996)
Island Rock (1998)
Endless Road (1998)
The Big Showdown (1999)
I Spy (2001)
Hottie Hottie Girls (2001)
My No 1 (2005)
Murder in the Dancehall (2005)
Suz Wong (2008)
Aiheesta muualla

Virallinen sivusto
E. Marlitt

| Eugenie John |
| --- | --- |
 E. Marlitt vuonna 1868.
Henkilötiedot
Syntynyt: 1825
Kuollut: 1887 (61–62 vuotta)
Ammatti:  kirjailija
Kirjailija
Salanimi: E. Marlitt
Äidinkieli: saksa
Aiheesta muualla
marlitt.arnstadt.de/marlitt001.htm
Löydä lisää kirjailijoitaKirjallisuuden teemasivulta
Eugenie John, kirjailijanimi E. Marlitt, (1825–1887) oli saksalainen kirjailija. Schwarzburg-Sondershausenin ruhtinaskunnan hallitseva ruhtinatar kiintyi nuoren Johnin musikaalisiin lahjoihin ja kauniiseen ääneen ja otti hänet 17-vuotiaana ottotyttärekseen. Äkillinen korvatauti pakotti Johnin lopettamaan Wienissä aloittamansa opinnot oopperaa varten, ja hänestä tuli nyt ruhtinattaren esilukija.
Hovissa ja laajoilla matkoilla ruhtinattaren seurassa John sai ne vaikutelmat ja sen ihmistuntemuksen, jota hän sittemmin käytti hyväkseen romaaneissaan. Tunnetuimmat niistä ovat Die zwölf Apostel (1865), Goldelse (1866), Blaubart (1866), Das Geheimnis der alten Mamsell (1867), Reichsgräfin Gisela (1869), Das Heidenprinzesschen (1871), Im Hause des Kommerzienraths (1877), Die Frau mit den Karfunkelsteinen (1885). Hänen keskeneräisen romaaninsa Das Eulenhaus kirjoitti loppuun Wilhelmine Heimburg (1888).
Johnin romaanit ovat taipumukseltaan suunnatut yhteiskunnallisia ennakkoluuloja vastaan, niissä on kuvauksen eloisuutta, mutta usein niistä puuttuu sisäinen totuus, ja monet ovat tuntuneet vanhentuneilta jo 1900-luvun alkuvuosina.
Suomennetut teokset

Aron prinsessa.  Suomentanut [A-a] Alma Suppanen. Helsinki:  K.E. Holm, 1883.  Teoksen verkkoversio Aron prinsessa.
Amtmannin Maria.  Suomentanut Heikki Juho Tallqvist. Tampere:  Wesander, 1883.
Kauppaneuvoksen talossa.  Tampere:  Hagelberg, 1887.
Luostarin aarre.  Suomentanut Antti Rytkönen. Hämeenlinna:  Karisto, 1916.
Sukuviha.  Suomentanut Aukusti Salo. Hämeenlinna:  Karisto, 1918.
Harhaannuksissa.  (Amtmanns Magd)  Suomentanut Helena Kesäniemi. Hämeenlinna:  Karisto, 1919.
Rikoksen varjo.  (Sarja: Kariston 75 pennin romaaneja, 9)  Suomentanut Urho Kivimäki. Hämeenlinna:  Karisto, 1920.
Kauppaneuvoksen talossa.  ((Im Hause des Kommerzienrates). Sarja: Naisten romaaneja 23. E. Marlittin romaanit 2)  Suomentanut Hemminki Karjalainen. Hämeenlinna:  Karisto, 1922.
Hänen toinen vaimonsa.  Suomentanut Toini Kalima. Porvoo:  WSOY, 1922.
Toinen puoliso.  ((Die zweite Frau). E. Marlittin romaanit; 3. Sarja: Naisten romaaneja 25.)  Suomentanut Helena Kesäniemi. Hämeenlinna:  Karisto, 1922.
Kreivitär Gisela.  Suomentanut Toini Kalima. Porvoo:  WSOY, 1923.
Ihmissydämen arvoitus.  ((Die Frau mit den Karfunkelsteinen). E. Marlittin romaanit 4. Sarja: Naisten romaaneja, 29)  Suomentanut Siiri Teirilä. Hämeenlinna:  Karisto, 1923.
Harhaannuksissa.  ((Amtmanns Magd). Sarja: Kariston 10 markan romaaneja, 21)  Suomentanut Helena Kesäniemi. Hämeenlinna:  Karisto, 1938.
Kreivitär Gisela.  (Sarja: Kymmenen markan romaaneja, 148)  Suomentanut Toini Kalima. Porvoo:  WSOY, 1939.
Hänen toinen vaimonsa.  (Sarja: Kymmenen markan romaaneja, 240)  Suomentanut Toini Kalima. Porvoo:  ?, 1941.
Aiheesta muualla

Kuvia tai muita tiedostoja aiheesta E. Marlitt Wikimedia Commonsissa
Paper Trail

| Paper Trail T> I. |
| --- | --- | --- |

Studioalbumin tiedot
 Äänitetty : 2007–2008
 Julkaistu: 26. syyskuuta 2008
 Tuottaja(t): Chuck Diesel, Nard & B, Rob Knox, Danja, Toomp, Drumma Boy, Kanye West, Lil C, Jim Jonsin, Just Blaze, Justin Timberlake, Swizz Beatz, Blac Elvis
 Tyylilaji: hip hop
 Kesto: 73.15
 Levy-yhtiö: Grand Hustle, Atlantic
T.I.:n muut julkaisut
| T.I. vs. T.I.P. 2007 | Paper Trail 2008 | King Uncaged 2010 |
Singlet albumilta Paper Trail
 ”No Matter What” Julkaistu: 6. toukokuuta 2008  ”Whatever You Like” Julkaistu: 16. heinäkuuta 2008  ”Swing Ya Rag” Julkaistu: 26. elokuuta 2008  ”What Up What’s Haapnin’” Julkaistu: 2. syyskuuta 2008  ”Swagga Like Us” Julkaistu: 6. syyskuuta 2008  ”Ready for Whatever” Julkaistu: 23. syyskuuta 2008  ”Live Your Life” Julkaistu: 4. marraskuuta 2008  ”Dead and Gone” Julkaistu: 13. tammikuuta 2009
Paper Trail on hip hop -artisti T.I.:n kuudes studioalbumi, joka julkaistiin 26. syyskuuta 2008. Albumin piti alun perin ilmestyä syyskuussa 2008, mutta ilmestymispäivää päätettiin siirtää. Albumia myytiin ensimmäisen viikon aikana 568 000 kappaletta, joten se nousi Billboard 200 -listan ykköspaikalle. Albumi voitti Grammy-palkinnon vuoden parhaana rap-albumina. Siksi joissakin albumeissa on tarra, jossa lukee: "THE BEST ALBUM OF THE YEAR".
Kappaleet

Albumia tehdessään T.I. äänitti noin 50 kappaletta kuten muun muassa Out in the Cold -nimisen kappaleen, jossa vierailee Fall Out Boy. Kyseistä kappaletta ei kuitenkaan laitettu albumille. T.I. sanoi MTV:lle, että hän laittaa, jonkun hylätyistä kappaleista hänen seuraavalle albumilleen.
Albumin ensimmäinen single No Matter What lähetettiin StreetCred -nimiselle hip hop-sivulle 29. huhtikuuta 2008, mutta single julkaistiin virallisesti musiikkivideon kanssa 6. toukokuuta.
19. elokuuta albumin toisen Whatever You Like -nimisen singlen pystyi lataaman internetistä. 6. syyskuuta Single nousi Billboard Hot 100 -listan ykköspaikalle. Single teki samalla ennätyksen (biggest one-week jump) ponnahtaessaan viikossa sijalta 71 ykköspaikalle.
Whatever You Like -singlen jälkeen iTunes julkaisi uusien promo singlejen julkaisupäivämäärät. Promo singlet ja päivämäärät olivat Swing Ya Rag 26. elokuuta, What's Up, What Haapnin' 2. syyskuuta ja Ready for Whatever 23. syyskuuta.
22. elokuuta kappaleet What I Do (feat. The-Dream, kappale ei kuitenkaan tullut albumille), Let My Beat Pound, My Life, Your Entertainment (feat. Usher) sekä Swagga Like Us loikkasivat internetiin. Single Swagga Like Us (feat. Jay-Z, Lil Wayne & Kanye West) on samplattu M.I.A.:n Paper Planes -kappaleesta. Swagga Like Usin piti tulla myös Jay-Z:n The Blueprint 3 -albumille, mutta liiallisen autotunen käytön takia Jay-Z ei halunnut sitä albumilleen. Swagga Like Us menestyi Billboard Hot 100 -listalla hyvin noustuaan viidennelle sijalle.
Albumin kolmas virallinen single Live Your Life (feat. Rihanna) rikkoi listalla nousemis -ennätyksen loikaten sijalta 80 sijalle yksi. Live Your Life on samplattu O-Zonen kappaleesta Dragostea din tei.
Albumin neljättä virallista singleä Dead and Gone'a (feat. Justin Timberlake) ei ole vielä julkaistu.